પરંતુ આજે આ મરીન પ્લાઝા હોટલની શોભામાં જાણે ચાર ચાંદ લાગી ગયાં હોય તેવું લાગતું હતું, આ ભવ્ય અને વિશાળ હોટલ રંગબેરંગી લાઈટોથી ડેકોરેટ કરવામાં આવેલ હતી, હોટલના ફર્સ્ટ ફ્લોર પર આવેલા હોલને અલગ – અલગ પ્રકારના રંગો વાળા અવનવાં ફૂલો વડે સુશોભિત કરવામાં આવેલ હતો, જેમ મોર કલગી મોરનાં સૌંદર્યમાં વધારો કરે તેમ આ ફૂલો આખા હોલની શોભામાં વધારો કરી રહ્યાં હતાં અને આખા હોલમાં પોતાની મનમોહક ખુશ્બુ પ્રસરાવી રહ્યાં હતાં….